Էշլի Օլսեն

Էշլի Ֆուլեր Օլսեն (անգլ.՝ Ashley Fuller Olsen, հունիսի 13, 1986(1986-06-13), Sherman Oaks, Լոս Անջելես, Կալիֆոռնիա, ԱՄՆ), ամերիկուհի դերասանուհի, գործարար, պրոդյուսեր, հագուստի դիզայներ։


== Կարիերա ==


=== Դերասանական կարիերա ===
Տես նաև Մերի-Քեյթ և Էշլի ՕլսենԷշլի Օլսենը իր կարիերան սկսել է ինը ամսական հասակում, երբ 1987 թվականին նրան և նրա քրոջը՝ Մերի-Քեյթին, քասթինգի ժամանակ ընտրում են Միշել Թանների դերի համար՝ «Ամբողջական տուն» («Full House») սերիալում։ Երու աղջիկներն էլ նկարահանումների ժամանակ զբաղված էին լինում հերթականությամբ, սակայն տիտրերում նշվում են որպես մեկ անձնավորություն՝ Մերլ Քեյթ Էշլի Օլսեն։ Հանդիսատեսին պահում են անորոշության մեջ՝ մինչև վերջին եթերաշրջանը, երբ քույրերին վերջապես նշում են առանձին-առանձին։
1993 թվականին քույրերի համար ստեղծվում է Dualstar (անգլ.՝ ) ընկերությունը, որը սկզբնապես զբաղվում էր գլխավոր դերերում քույրերի մասնակցությամբ բավականին հաջողակ ֆիլմերի արտադրությամբ։ Իսկ հետագայում սկսում է արտադրել ապրանքներ աղջիկների պատկերներով և սիմվոլիկայով՝ հագուստ, գրքեր, օծանիլիք, ամսագիր, ֆիլմեր և ցուցապաստառներ։ Սերիալի ավարտից հետո, 1995 թվականին, Էշլին շարունակում է նկարահանվել Մերի-Քեյթի հետ համատեղ, միասին նրանք թողարկում են մի շարք բավականին հաջող տեսա-ֆիլմեր և դառնում են հանրաճանաչ «դեռահասների» շուկայում 1990-ական թվականների վերջին - 2000-ական թվականների սկզբին։ Նաև 2000-2005 թվականներին Mattel ընկերության կողմից թողարկվում են նրանց պատկերներով տիկնիկներ։
2004 թվականին Էշլին քրոջ հետ նկարահանվում է իրենց վերջին համատեղ ֆիլմում՝ «Նյու Յորքի ակնթարթները» («New York Minute»)։


== Ֆիլմագրություն ==
Տես Մերի-Քեյթ և Էշլի Օլսեն հոդվածի Ֆիլմագրություն բաժինը։


== Ընկերության ղեկավարումը ==
2004 թվականին Էշլի Օլսենը մտնում է «Dualstar Entertainment Group» ընկերության տնօրենների խորհրդի կազմի մեջ, որը ստեղծվել էր «Ամբողջական տուն» սերիայում քույրերի հաջողությունից հետո։ Նրանց բրենդը այժմ վաճառվում է ԱՄՆ-ի ավելի քան 3000 խանութներում և մոտ 5300 խանութներում ամբողջ աշխարհով մեկ։ 2002 թվականից քույրերը մտնում են Forbes-ի «100 հանրաճանաչներ» ցուցակի մեջ, իսկ 2007 թվականին հայտնվում են 11-րդ հորիզոնականում զվարճությունների ինդուստրիայում ամենահարուսի կանանց ցանկում՝ $100 միլիոն ընդհանուր գնահատված արժեքով։


== Դիզայներական կարիերա ==
Տես նաև Մերի Քեյթ և Էշլի Օլսեն հոդվածի Ոճ և նորաձևություն բաժինըԷշլի Օլսենը, քրոջ հետ միասին, 2008 թվականին հրատարակում են «Ազդեցություն» գիրքը, որտեղ նրանք հարցազրույցներ են տեղավորում ահռելի քանակի հանրահայտ և ազդեցիկ մարդկանց և ստեղծագործ անձնավորությունների հետ, ինչպիսին են Կարլ Լագերֆելդը, Դիանա ֆոն Ֆյուրստենբերգը, Թերրի Ռիչարդսոնը և շատ ուրիշներ։


== Հանրային կերպար ==
Էշլի Օլսենը, իր քույր Մերի-Քեյթի հետ միասին, մշտապես քննադատության են ենթարկվում PETA-ի (Մարդիկ կենդանիների նկատմամբ բարոյական վերաբերմունքի համար) կողմից, կազմակերպություն, որը պայքար է տանում կենդանիների իրավունքների համար, որը մտահոգված է նրանով, որ Օլսենները իրենց նորաձևություններում մասսայականացնում են մորթիների կրումը։ Նաև ստեղծվում է Meet the Trollsen Twins կայքը, որում կոչ է արվում քույրերին հրաժարվելու իրենց դիզայներական նախագծերում մորթիների կրումն և օգտագործումը։
2006 թվականին Էշլի Օլսենը «National Enquirer» ամսագրի դեմ դատական հայց է ներկայացնում դատարան 40 միլիոն դոլլար ընդհանուր գումարով՝ իր կիսափակ աչքերով անհաջող լուսանկարի համար՝ «Էշլի Օլսենը խառնված է թմրանյութի սկանդալում» (անգլ.՝ «Ashley Olsen Caught In Drug Scandal») վերնագրով։ Հայցում ասվում է, որ լուսանկարը օգտագործվում է Էշլիի նեգատիվ, աղավաղված կերպար ստեղծելու համար։ Էշլին կտրականարպես հերքում է այդ մեղադրանքները և հաստատում, որ նա երբեք չի օգտագործել և տարածել անօրինական թմրանյութեր։


== Անձնական կյանք ==
Սովորել է Campbell Hall Episcopal Day School դպրոցում, Հոլիվուդում։ 2004 թվականին Էշլին և Մերի-Քեյթը ընդունվում են Նյու Յորքի համալսարան և չնայած, որ քույրը լքում է համալսարանը արդեն 2005 թվականին, Էշլին հեռանում է համալսարանից 2007 թվականին՝ այդպես էլ չավատելով այն։
2004 թվականի մայիսին բաժանվում է Կոլումբիայի համալսարանի քվոտերբեկ Մեթ Կապլանից (անգլ.՝ Matt Kaplan), որի հետ հարաբերությունը տևել են երեք տարի։ 2005 թվականին ունեցել է ոչ երկարատև հարաբերություններ դերասան Ջարեդ Լետոյի հետ և ակումբի 30-ամյա տեր Սքոթ Սարտանոյի (անգլ.՝ Scott Sartiano)։ Իսկ 2007 թվականին հանդիպել է հանրահայտ հեծանվորդ Լենս Արմսթրոնգի հետ։
2008 թվականից հանդիպել է դերասան Ջասթին Բարտայի հետ։ Լուրեր էին շրջանառվում, որ զույգը, հավանաբար, շուտով կամուսնանա։ Սակայն 2011 թվականի մարտին զույգը բաժանվում է, երկու տարվա հարաբերություններից հետո։
2015 թվականի մայիսի 8-ին հայտնի է դառնում, որ Էշլին հիվանդ է Լայմի հիվանդությամբ։


== Տես նաև ==
Մերի-Քեյթ Օլսեն
Մերի-Քեյթ և Էշլի Օլսեն


== Ծանոթագրություններ ==


== Աղբյուրներ ==
Էշլի Օլսենը (անգլ.) Internet Movie Database կայքում
Մերի-Քեյթ և Էշլի Օլսենների Archived 2008-09-24 at the Wayback Machine. պաշտոնական կայք
Էշլի Օլսենը PEOPLE.com կայքում
Dualstar Entertainment Group Corporate Website Archived 2002-06-30 at the Wayback Machine.
Elizabeth and James Archived 2015-10-22 at the Wayback Machine. նորաձև հոսք